CELEX: 21997D0123(07)
Language: mt
Date: 1996-10-04 00:00:00
Title: Deċiżjoni tal-Kumitat Konġunt taż-ŻEE Nru 54/96 ta' l-4 ta' Ottubru 1996 li temenda l-Protokoll 31 għall-Ftehim taż-ŻEE, dwar il-kooperazzjoni f'oqsma speċifiċi barra l-erba' libertajiet

Avviż Legali Importanti

|

21997D0123(07)

Official Journal L 021 , 23/01/1997 P. 0009 - 0010

		Deċiżjoni tal-Kumitat Konġunt taż-ŻEENru 54/96ta' l-4 ta' Ottubru 1996li temenda l-Protokoll 31 għall-Ftehim taż-ŻEE, dwar il-kooperazzjoni f'oqsma speċifiċi barra l-erba' libertajietIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala l-Ftehim, u b'mod partikolari l-Artikoli 86 u 98 tiegħu,Billi l-Protokoll 31 għall-Ftehim ġie emendat l-aħħar bid-Deċiżjoni tal-Kumitat Konġunt taż-ŻEE Nru 45/96 tad-19 ta' Lulju 1996 [1];Billi jidher li huwa xieraq li l-kooperazzjoni tal-Partijiet Kontraenti għall-Ftehim tiġi estiża għall-qasam tas-saħħa pubblika;Billi l-Protokoll 31 għall-Ftehim għandu għalhekk jiġi emendat sabiex jippermetti għal kooperazzjoni mkomplija bħal din,IDDEĊIEDA DAN LI ĠEJ:Artikolu 1L-Artikolu l-ġdid li ġej għandu jiġi miżjud mal-Protokoll 31 tal-Ftehim:"Artikolu 16Saħħa pubblika1. Il-kooperazzjoni fil-qasam tas-saħħa pubblika għandha tiġi msaħħa bil-parteċipazzjoni ta' l-Istati ta' l-EFTA fl-attivitajiet tal-Komunità li jistgħu jirriżultaw mill-atti tal-Komunità li ġejjin:- 396 D 0645: Id-Deċiżjoni Nru 645/96/KE tal-Parlament Ewropew u tal-Kunsill tad-29 ta' Marzu 1996 li tadotta programm ta' azzjoni tal-Komunità dwar il-promozzjoni tas-saħħa, informazzjoni, edukazzjoni u taħriġ fi ħdan il-qafas għal azzjoni fil-qasam tas-saħħa pubblika (1996 sa 2000) (ĠU L 95, tas-16.4.1996, p. 1);- 396 D 0646: Id-Deċiżjoni Nru 646/96/KE tal-Parlament Ewropew u tal-Kunsill tad-29 ta' Marzu 1996 pjan ta' azzjoni kontra l-kanċer fi ħdan il-qafas għal azzjoni fil-qasam tas-saħħa pubblika (1996 sa 2000) (ĠU L 95, tas-16.4.1996, p. 9);- 396 D 0647: Id-Deċiżjoni Nru 647/96/KE tal-Parlament Ewropew u tal-Kunsill tad-29 ta' Marzu 1996 li tadotta programm ta' azzjoni tal-Komunità dwar il-prevenzjoni ta' l-AIDS u ċertu mard ieħor li jittieħed fi ħdan il-qafas għal azzjoni fil-qasam tas-saħħa pubblika (1996 sa 2000) (ĠU L 95, tas-16.4.1996, p. 16).2. L-Istati ta' l-EFTA għandhom jipparteċipaw fil-programmi u azzjonijiet tal-Komunità li hemm referenza għalihom fil-paragrafu 1.3. L-Istati ta' l-EFTA għandhom jikkontribwixxu finanzjarjament għall-programmi u azzjonijiet li hemm referenza għalihom fil-paragrafu 1 bi qbil ma' l-Artikolu 82(1)(a) tal-Ftehim.4. L-Istati ta' l-EFTA għandhom jipparteċipaw bis-sħiħ fil-kumitati tal-KE li jassistu lill-Kummissjoni fl-amministrazzjoni, żvilupp u implimentazzjoni tal-programmi u azzjonijiet li hemm referenza għalihom fil-paragrafu 1."Artikolu 2Din id-Deċiżjoni għandha tidħol fis-seħħ nhar l-1 ta' Novembru 1996, sakemm ikunu ġew magħmula n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE.Artikolu 3Din id-Deċiżjoni għandha tiġi ppubblikata fis-Sezzjoni taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fl-4 ta' Ottubru 1996.Għall-Kumitat Konġunt taż-ŻEEIl-PresidentH. Hafstein[1] ĠU L 291, tas-14.11.1996, p. 38.--------------------------------------------------